તમિલનાડુમાં કરુણાનિધિના અવસાન પછી તેમના રાજકીય વારસા માટે જંગ શરૂ થઈ ગયો છે. આમ તો ડીએમકેના હાલના કાર્યકારી પ્રમુખ સ્ટાલિન જ બધું સંભાળશે, પણ પક્ષમાંથી હાંકી કાઢવામાં આવેલા કરુણાનિધિના બીજા પુત્ર અલાગિરીએ બહાર રહીને જામગરી ચાંપવાનું શરૂ કર્યું છે. તમિલ ફિલ્મોના સુપરસ્ટાર રજનીકાંત - અલાગિરી વચ્ચે બેઠક યોજાઈ હોવાની પણ વાત છે. અલાગિરી તેમની સાથે આવે તો સંગઠનમાં તેમને રાહત મળે. બીજી બાજુ અન્ના દ્રમુકમાં પણ બધું સમુંસૂતરું નથી. ભાજપને તમિલનાડુમાં ઘૂસવું છે એ સ્થિતિમાં અલાગિરી-રજનીકાંત તેને વધુ માફક આવે તેમ છે.